
PARLAMENTUL  ROMÂNIEI

Camera  Deputaţilor

Comisia pentru industrii si servicii
Bucureşti, 10.11.2015                    

            Nr.4c-3/336/2015

AVIZ

asupra propunerii legislative pentru modificarea şi completarea alin.(1) al art.3 din Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică şi amenajarea teritoriului, cu propunerea  legislativă pentru modificarea şi completarea alin.(1) al art.3 din Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, transmis cu adresa  nr.P.L.x772 din 2 noiembrie 2015, înregistrată sub nr.4c-3/336 din 3 noiembrie 2015.


Propunerea legislativă are ca obiect de reglementare completarea alin.(1) al art.3 din Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, cu o nouă literă, lit.o), în scopul introducerii în rândul serviciilor de administrare a domeniului public şi privat şi a activităţilor ce ţin de gestionarea fondului arhivistic naţional. 


Consiliul Legislativ a avizat favorabil actul normativ cu avizul nr.840/30.07.2015, cu observaţii şi propuneri care nu au fost însuşite de iniţiatori.                                      


Propunerea legislativă a fost respinsă de Senat în şedinţa din 28.10.2015.                                              
Membrii comisiei au dezbătut proiectul de lege în şedinţa din 10.11.2015. 

În urma dezbaterilor, membrii comisiei au hotărât în unanimitate, să avizeze favorabil propunerea  legislativă pentru modificarea şi completarea alin.(1) al art.3 din Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local în forma îniţiatorului.        

Prin obiectul şi conţinutul său, actul normativ face parte din categoria legilor ordinare.

Potrivit art.75 alin. (1) din Constituţia României, republicată, Camera Deputaţilor este Cameră decizională.


        PREŞEDINTE,

                                              

Iulian Iancu
Consilier parlamentar,

Dr.Fiz.Maria Cristina Bălănescu

